smcproject/ml-wiki-sentences huggingface dataset:
ഇതെഴുതിയത് ക്രി.
731-ലാണെന്ന സൂചനവച്ച് ബീഡിന്റെ ഏറെ സംഭബഹുലമല്ലായിരുന്ന ജീവിതത്തിലെ നാഴികക്കല്ലുകളുടെ കാലഗണന ഇങ്ങനെ നടത്തിയിരിക്കുന്നു: ജനനം - 672-73; സന്യാസസഭാപ്രവേശനം - 679-80; ശമ്മാശനായത് - 691-92; പൗരോഹിത്യസ്വീകരണം - 702-03.
അവലംബം 1 2 3 4 5 ↑ Christian History and Biography: The venerable Bede - http://www.christianitytoday.com/history/special/131christians/bede.html Archived 2008-09-16 at the Wayback Machine .
↑ Bede, Dictionary of Saints - Brockamptom Press, London ↑ The Venerable Bede - Religion Facts - http://www.religionfacts.com/christianity/people/bede.htm Archived 2008-06-25 at the Wayback Machine .
↑ Medieval Source Book - Bede: Ecclesiastical History of the English Nation - http://www.fordham.edu/halsall/basis/bede-book1.html 1 2 The Venerable Bede - Religion Facts - ലിങ്ക് മുകളിൽ ↑ Medieval Sourcebook: Bede: Conversion of England - Gregory the Great: Instructions to the Missionaries - http://www.fordham.edu/halsall/source/bede1.html ↑ Catholic Encyclopedia - The Venerable Bede - http://www.newadvent.org/cathen/02384a.htm ↑ Bede, Dictionary of Saints ↑ Venerable Bede - MSN Encarta ↑ The Venerable Bede - Britannia Biogrphies - http://www.britannia.com/bios/bede.html ↑ Venerable Bede - A Profile of Bede - http://europeanhistory.about.com/od/ukandireland/p/prbede.htm ↑ Venerable Bede - Saints angels - Catholic Online - http://www.catholic.org/saints/saint.php?saint_id=574 ↑ Catholic Encyclopedia: The Venerable Bede ↑ Saint Bede the Venerable - MSN Encarta ↑ The Venerable Bede, Saint and Church Historian - http://www.fatheralexander.org/booklets/english/saints/bede_historian.htm
മണ്ണട്ട ഇംഗ്ലീഷ് വിലാസം https://ml.wikipedia.org/wiki/Cricket_(insect)
ഷഡ്പദങ്ങളിലെ ഒരു കുടുംബമാണ് മണ്ണട്ടകൾ (Gryllidae) .
Cricket (insect) എന്ന് ഇംഗ്ലീഷ് സാമാന്യനാമം.
പുൽച്ചാടികളൂടെ വർഗ്ഗത്തിൽ പെടുന്ന ഇവ ചാടിയാണ് അധികം യാത്രചെയ്യുന്നത്.
മറ്റു ഷഡ്പദങ്ങളിലെപ്പോലെ പൂർണ്ണരൂപാന്തരണം ഇവയിൽ സംഭവിക്കുന്നില്ല.
മുട്ടയിൽ നിന്നും പുറത്തു വരുമ്പോൾ തന്നെ കുഞ്ഞു മണ്ണട്ടകൾ കാഴ്ചയിൽ പൂർണ്ണജീവികളുമായി സാദൃശ്യം പുലർത്തും.
അതായത് ഇവയ്ക്ക് വലിപ്പത്തിലും ചില ശരീരഭാഗങ്ങളിൽ മാത്രമേ വ്യത്യസ്തത വരുന്നുള്ളു.
ലാർവ , പ്യൂപ്പ എന്നീ ഘട്ടങ്ങളൊന്നും ഇവയുടെ ജീവിതചക്രത്തിലില്ല.
ആറു കാലുകളുള്ള ഇവ മുൻപിലും നടുവിലുമായുള്ള കാലുകളുപയോഗിച്ചാണ് സഞ്ചരിക്കുന്നത്.
നീളവും ബലവും കൂടിയ പിൻകാലുകൾ ഉപയോഗിച്ച് ചാടിയും ഇവ സഞ്ചരിക്കുന്നു.
പറക്കാത്ത അവസരങ്ങളിൽ പിൻകാലുകൾ മടക്കി മുൻചിറകുകളുടെ അടിയിലായി സൂക്ഷിക്കുന്നു.
രണ്ടു ജോടി ചിറകുകളാണ് ഇവയ്ക്കുള്ളത്.
രാത്രിയിൽ കിർ...
ർ...
ർ എന്ന തുടർച്ചയായ ശബ്ദം മണ്ണട്ടകൾ പൊഴിക്കുന്നു.
ഇവയിൽ ആൺ മണ്ണട്ടകളാണ് ഈ ശബ്ദമുണ്ടാക്കുന്നത്.
പെൺ മണ്ണട്ടകളെ ആകർഷിക്കുവാനാണ് ഇവ ശബ്ദമുണ്ടാക്കുന്നത്.
മണ്ണട്ടകളുടെ മുൻചിറകുകൾ കൂട്ടിയുരസുമ്പോഴാണ് ഈ ശബ്ദം ഉണ്ടാകുന്നത്.
മനുഷ്യർക്ക് കേൾക്കാൻ സാധിക്കാത്ത തരം ആവൃത്തിയിലുള്ള ശബ്ദങ്ങൾ ചില മണ്ണട്ടകൾ പുറപ്പെടുവിക്കുന്നു.
മണ്ണിനടിയിൽ താമസിക്കുന്ന ഇനം മണ്ണട്ടകൾ ചെടികളുടെ വേരുകൾ പ്രധാനമായും ഭക്ഷണമാക്കുന്നു.
ചീവീടുകളും മണ്ണട്ടകളും തമ്മിലുള്ള വ്യത്യാസം
മണ്ണട്ടയും ചീവീടും ഒരുജീവിയുടെ പേരായാണ് പലരും ഉപയോഗിക്കാറുള്ളത്.
അവ തമ്മിൽ ഇങ്ങനെ വേർതിരിക്കാം മണ്ണട്ട മിക്കവാറും മണ്ണിലാണ് വസിക്കുന്നത്.
ചീവീടുകൾ മരത്തിന്റെ തൊലിയിലും മറ്റും ആണ് വസിക്കുന്നത്.
പ്യൂപ്പ ദശയിൽ മാത്രമാണ് ചീവീടുകൾ മണ്ണീൽ കഴിയുന്നത്.
മണ്ണട്ട രാത്രിയിലാണ് അധികം ശബ്ദിക്കുന്നത്.
ചീവീടുകൾ പകലും രാവിലെയും ശബ്ദിക്കുന്നു മണ്ണട്ട പുൽച്ചാടി വർഗ്ഗമാണ് (ആർത്രോപൊഡ).
ചീവീടുകൾ ഹെമിപ്റ്ററ എന്ന ഓർഡരിൽ വരുന്നു.
മണ്ണട്ട അധികം ചാടി സഞ്ചരിക്കുന്നു.
ചീവീടുകൾ പറക്കുന്നവയാണ്.
ചിറകുകൾ കൂട്ടി ഉരസിയാണ് മണ്ണട്ടകൾ ശബ്ദം  ഉണ്ടാക്കുന്നത് .
ചീവീടുകൾ വയറിനടിലെ ചില പാളികൾ കമ്പനം ചെയ്യിച്ച് പൊള്ളയായ  അകവശം കൊണ്ട് ശബ്ദം വർദ്ധിപ്പിക്കുകയാണ്‌ ചെയ്യുന്നത്.
മണ്ണട്ടയുടെയും ചീവീടിന്റെയും ശബ്ദശൈലിതന്നെ വത്യസ്തമാണ്.
അവലംബം പുറത്തേക്കുള്ള കണ്ണികൾ Gryllidae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Gryllidae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
The cricket suicide Archived 2010-08-17 at the Wayback Machine .
Intro on house crickets Singing Insects of North America Archived 2008-12-22 at the Wayback Machine .
An online field guide house cricket on the UF / IFAS Featured Creatures Web site tropical house cricket on the UF / IFAS Featured Creatures Web site field crickets, Gryllus spp.
on the UF / IFAS Featured Creatures Web site Web article: The recent evolution of a population of silent Hawaiian crickets Archived 2009-02-26 at the Wayback Machine .
WhyFiles.org "Tuning in to Cricket Radio" , John Himmelman, Berfrois
മണ്ണാത്തിപ്പുള്ള് ഇംഗ്ലീഷ് വിലാസം https://ml.wikipedia.org/wiki/Magpie_Robin
പുള്ള് ഇനത്തിൽപ്പെടുന്ന ഒരു പക്ഷിയാണ്‌ മണ്ണാത്തിപ്പുള്ള് .
ഇംഗ്ലീഷ്: Oriental Magpie Robin.
ശാസ്ത്രീയ നാമം: Copsychus saularis.
കേരളത്തിലെങ്ങും സർവ്വസാധാരണമായി കാണപ്പെടുന്ന ഒരു പക്ഷിയാണിത്.
ചാണകകിളി, വാലാട്ടി പക്ഷി എന്നീ പേരുകളിലും ഇവ അറിയപ്പെടുന്നു.
പ്രൊഫസർ ഇന്ദുചൂഢന്റെ അഭിപ്രായത്തിൽ രണ്ട് വിധത്തിലായിരിക്കാം മണ്ണാത്തിപ്പുള്ള് എന്ന പേരിന്റെ പിന്നിലുള്ള വസ്തുത.
മണ്ണാത്തിപ്പുള്ളിന്റെ പുറം ഭാഗം വെയിലത്ത് പണിയെടുക്കുന്ന മണ്ണാത്തിയുടേതു പോലെ കറുത്തിരിക്കുകയും നെഞ്ചും മറ്റും മണ്ണാത്തി അലക്കി വെളുപ്പിക്കുന്ന വസ്ത്രത്തിന്റേതു കണക്ക് വെളുത്തിരിക്കുകയും ചെയ്യുന്നതിനാൽ മണ്ണാത്തിപ്പുള്ള് ഇടക്കിടക്ക് അതിന്റെ വാൽ മുകളിലേക്കും താഴേക്കും ചലിപ്പിക്കുന്നത് മണ്ണാത്തികൾ വസ്ത്രം അലക്കാനായി കല്ലിലിട്ടടിക്കുന്ന പോലെയാണ്‌ എന്നതിനാൽ ആവാസവ്യവസ്ഥകൾ
ഭൂമദ്ധ്യരേഖക്കടുത്തുളള ഏഷ്യൻ രാജ്യങ്ങളിലാണ്‌ ഇവ കൂടുതലായും കണ്ടു വരുന്നത്.
ഇന്ത്യ , പാകിസ്താൻ , ബംഗ്ലാദേശ് , ശ്രീലങ്ക , ഇന്തോനേഷ്യ , ചൈനയുടെ ചില ഭാഗങ്ങൾ, ഫിലിപ്പൈൻസ് എന്നീ രാജ്യങ്ങളിൽ ഇവയുടെ ആവാസം ഉണ്ട്.
19 സെന്റീമീറ്റർ ( 7.5ഇഞ്ച് വലിപ്പം).
തെളിമയുള്ള കറുപ്പും വെളുപ്പും നിറത്തിലുള്ള ശരീരം.
ചിറകിൽ ഒരു മുണ്ടു മടക്കി ഇട്ടതു പോലെ ഒരു വെള്ളപ്പട്ട.
ശരീരത്തിന്റെ ഉപരിഭാഗവും കൊക്കു മുതൽ മാറുവരെ അടിഭാഗവും കറുപ്പ്.
ബാക്കി അടിഭാഗമെല്ലാം വെള്ള നിറം.
ഇടയ്ക്കിടയ്ക്ക് നീണ്ട വാൽ ഉയർത്തിപ്പിടിച്ച് തുള്ളിത്തുള്ളിയുള്ള സഞ്ചാരവും വാലുകുലുക്കിപ്പക്ഷിയെപ്പോലെ ഇടയ്ക്കിടെ വാൽ പെട്ടെന്നു താഴ്ത്താറുണ്ട്.
പെൺ‍കിളിയുടെ ദേഹത്തെ കറുപ്പു നിറം അല്പം മങ്ങിയതും ചാരനിറം കലർന്നതുമാണ്.
പലതരം ശബ്ദങ്ങൾ പുറപ്പെടുവിക്കാറുണ്ട് എങ്കിലും എല്ലാകാലത്തും ഒരേ സ്വരമാധുര്യം ഉണ്ടാവാറില്ല.
രണ്ടു കാലുകളും ഉയർത്തി ചാടി ചാടിയാണ് മണ്ണാത്തികൾ നിലത്ത് സഞ്ചരിക്കുക.
മണ്ണാത്തിപ്പുള്ള് സ്വഭാവസവിശേഷതകൾ മണ്ണാത്തിപ്പുള്ള് പാട്ട് പാടുന്നത് വേനൽക്കാലത്താണ്‌.
മാർച്ച് , ഏപ്രിൽ എന്നീ മാസങ്ങളിൽ രാവിലേയും വൈകുന്നേരവും പക്ഷിയുടെ സംഗീതം കേൾക്കാം.
സംഗീതം ഇടവിടാതെ കേൾക്കുന്നതിന്റെ അർത്ഥം അതിന്റെ സന്താനോത്പാദന കാലം തുടങ്ങി എന്നാണ്‌.
ആൺപക്ഷികൾ ഉയരമുള്ള വൃക്ഷശാഖകളിലോ മേല്പ്പുരകളിലോ മറ്റോ ഇരുന്ന് വലിയ ഉത്സാഹത്തോടെ പലവിധത്തിലുമുള്ള സ്വരങ്ങൾ പുറപ്പെടുവിക്കുന്നു.
ചൂളമടിക്കുന്നതിനെ ഓർമ്മപ്പെടുത്തുന്നതാണ്‌ ഇവയുടെ സംഗീതം.
സ്വന്തമായുള്ള സ്വരത്തിനു പുറമേ ചില സമയങ്ങളിൽ മറ്റു പക്ഷികളുടെ സ്വരങ്ങൾ അനുകരിക്കുന്നതിനും ഇതിന്‌ മിടുക്കുണ്ട്.
ആനറാഞ്ചി , ബുൾബുൾ , ചെങ്കണ്ണി എന്നീ പക്ഷികളുടെ കൂവൽ മണ്ണാത്തിപ്പുള്ള് അനുകരിക്കാറുണ്ട്.
മണാത്തിപ്പുള്ളിന്‌ പാമ്പുകളോട് ബദ്ധവൈരമാണ്‌.
പാമ്പിനെ കണ്ടാൽ അടുത്തുള്ള മരക്കൊമ്പിൽ കയറി ചീറിത്തുടങ്ങും ചിലപ്പോൾ കുമ്പൽ കുത്തി പാമ്പിനെ കൊത്തുകയും ചെയ്യും.
ഇതിന്റെ ശബ്ദം കേട്ട് മറ്റു പക്ഷികൾ ( പൂത്താങ്കീരി , മൈന , ബുൾബുൾ തുടങ്ങിയവ) സഹായത്തിനെത്തുകയും പാമ്പിനെ ഓടിക്കാൻ സഹായിക്കുകയും ചെയ്യാറുണ്ട്.
പൂച്ച, കീരി എന്നീ ശത്രുക്കളോടും മണ്ണാത്തിപ്പുള്ള് ഇതേ വിധത്തിൽ പെരുമാറാറുണ്ട്.
മറ്റു ചില പക്ഷികളെപ്പോലെ കൂടിനു ചുറ്റുമുള്ള സ്ഥലം സ്വകാര്യമായി കരുതാറുണ്ട്.
മറ്റു ജാതിപ്പക്ഷികൾക്ക് ആ ചുറ്റളവിനുള്ളിൽ സ്വാത്രന്ത്ര്യം ഉണ്ടെങ്കിലും ഇണയല്ലാത്ത മറ്റു മണ്ണാത്തിപ്പുള്ളുകൾക്ക് ആ അധികാരം നൽകാറില്ല.
യാദൃച്ഛികമായി ഒന്ന് വന്നാൽ ഉടമസ്ഥൻ ഒന്നു രണ്ട് കൊത്തലുകളിലൂടെ ആഗതന്‌ സ്വാഗതമില്ലെന്ന് അറിയിക്കുന്നു.
നിലത്തിറങ്ങി നടക്കുമ്പോൾ കണ്ണിൽപ്പെടുന്ന കൃമികീടങ്ങളാണ് പ്രധാന ആഹാരം.
ചിലപ്പോൾ മരത്തിൽ പാറി നടക്കുന്ന പാറ്റകളേയും ഭക്ഷിക്കാറുണ്ട്.
പൂന്തേനും പഥ്യമാണ്‌.
മുരുക്കും പൂളയും പൂക്കുന്ന കാലത്ത് ഇവയെ ആ മരത്തിനു ചുറ്റും കാണാം.
പൂക്കളിൽ നിന്ന് മധുപാനം ചെയ്യുന്നതിനൊപ്പം പരിസരത്ത് കാണൂന്ന പൂമ്പാറ്റകളേയും വണ്ടിനേയും മറ്റും ഭക്ഷിക്കുന്നു.
ഇതിനിടെ മദോന്മാദത്തിൽ കളിയായി തമ്മിൽ കൊത്തു പിണയുന്നതും കാണാം.
ഗ്രാപ്രദേശങ്ങളിൽ ഇത്തരം കിളികൾ തീട്ട കിളികൾ എന്നും അറിയപ്പെടുന്നു കാരണം പണ്ട് വലിയ കുഴികൾ കുത്തി ചുറ്റും മറ കെട്ടി മല ആ കുഴികളിൽ മനുഷ്യർ മലമൂത്ര വിസർജനം നടത്തിയിരുന്നു, ആ കുഴികളിലെ കൊതുകും ലാർവകളും ഇവയുടെ മുഖ്യ ആഹാരമായിരുന്നു, ജൈവ മാലിന്യക്കുഴികളിലും ഇവ ഇര തേടിയെത്താറുണ്ട്, പിന്നെ ചാണക കുഴികളും ഇവ നിത്യേനെ സന്ദർശിക്കാറുണ്ട്.
ചേക്കിരിക്കൽ പ്രജനനം മണ്ണാത്തിപ്പുള്ളിന്റെ പറക്കമുറ്റെത്തിയ കുഞ്ഞ്
മണ്ണാത്തിപ്പുള്ള് കൂടുകെട്ടുന്നതിന്‌ ഇരുണ്ട മാളങ്ങൾ ഉപയോഗിക്കുന്നു.
എങ്കിലും അതിന്റെ മുട്ടകള ‍ വെള്ളയല്ല (സാധാരണ ഇരുണ്ട മാളങ്ങളിൽ ഉണ്ടാവുന്ന മുട്ടകൾ വെള്ള നിറമായിരിക്കും) ഇതിന്റെ മുട്ടകൾ ഊതനിറം കലർന്നവയാണ്‌.
ഇവയിൽ അനവധി ചുകന്ന പൊട്ടുകൾ കാണപ്പെടുന്നു.
മരപ്പൊത്തുകളിലും ചുമരുകളിലെ ദ്വാരങ്ങളിലുമാണ്‌ ഇവ കൂടുണ്ടാക്കാറ് എങ്കിലും തേനീച്ചക്കായി ഒരുക്കുന്ന ചട്ടികളും ഇവക്ക് സ്വീകാര്യമാണ്‌.
ഇത്തരം ഇരുണ്ട അറകൾക്കുള്ളിൽ പുളിയിലയുടെ ഞരമ്പുകളും പനനാരും മറ്റുമൊന്നിച്ചു കൂട്ടി മുട്ടകൾക്കും കുഞ്ഞുങ്ങൾക്കും മെത്തയുണ്ടാക്കുന്നു .
കൂടുകെട്ടുന്ന കാലത്തും ഇവ പാട്ട് പാടാറുണ്ട്.
മനുഷ്യ നിർമ്മിതമായ കൂടുകളിലും വീടിന് ചേർന്നുള്ള ബോക്സ്കളിലും ഇവ സ്ഥിരമായി കൂട് കൂട്ടാറുണ്ട് ശബ്ദം മണ്ണാത്തിപ്പുള്ളിന്റെ പ്രഭാതകൂജനം ഇതും കാണുക
കൽമണ്ണാത്തി പുള്ള് വാല് കൊണ്ട് നൃത്തം  ചെയ്യുന്ന വീഡിയോ ദൃശ്യം ചിത്രശാല മണ്ണാത്തിപ്പുള്ളിന്റെ ചിത്രങ്ങൾ ചാലക്കുടിയിൽ ചാലക്കുടിയിൽ മണ്ണാത്തിപ്പുള്ള് മടിക്കൈ അമ്പലത്തുകരയിൽ നിന്ന് അവലംബം ↑ BirdLife International (2004).
Copsychus saularis .
↑ ↑ ↑ {{ cite book }} : | access-date= requires | url= ( help ) ↑ {{ cite book }} : | access-date= requires | url= ( help ) ; no-break space character in | title= at position 52 ( help ) 1 2 3 {{ cite book }} : Cite has empty unknown parameter: | coauthors= ( help ) ; Unknown parameter | locat= ignored ( help ) കുറിപ്പുകൾ ഇതിന്റെ കാരണമായി പ്രോഫസ്സർ ഇന്ദുചൂഢന് ‍ കരുതുന്നത് ഇവ ഇത്തരം മാളങ്ങളിൽ മുട്ടയിട്ട് തുടങ്ങിയിട്ട് അധികം കാലമായിട്ടില്ല എന്നാണ്‌.
കുറേ കാലം കഴിയുമ്പോൾ മറ്റു പക്ഷികളുടേത് പോലെ ഇവയുടേതും വെള്ള നിറമാവുമായിരിക്കും എന്ന് അദ്ദേഹം കരുതുന്നു.
മണ്ണാറശാല യു.പി.സ്കൂൾ
ആലപ്പുഴ ജില്ലയിൽ ഹരിപ്പാട് ഉള്ള ഒരു കേരള സർക്കാർ എയ്ഡഡ് സ്കൂൾ ആണ് മണ്ണാറശാല യു.പി.സ്കൂൾ ചരിത്രം
ആലപ്പുഴ ജില്ലയിൽ കാർത്തികപ്പള്ളി താലൂക്കിൽ ഹരിപ്പാട് മുനിസിപ്പാലിറ്റിയിലുള്ള ഒരു സർക്കാർ എയ്ഡഡ് വിദ്യാലയമാണ് മണ്ണാറശാല യു.പി.സ്കൂൾ.
മണ്ണാറശ്ശാല നാഗരാജ ക്ഷേത്രത്തിന് തെക്ക് വശത്തായാണ് സ്കൂൾ സ്ഥിതിചെയ്യുന്നത്.
മണ്ണാറശാല നാഗരാജ ക്ഷേത്രം ട്രസ്റ്റിന് കീഴിലാണ് സ്കൂൾ പ്രവർത്തിക്കുന്നത്.1924 ൽ മണ്ണാറശാല കുടുംബാംഗമായ 
ശ്രീ. എം.ജി.നാരായണൻ നമ്പൂതിരിയുടെ നേതൃത്വത്തിൽ സ്കൂൾ സ്ഥാപിതമായത്.
1923 -കാലത്തിൽ തന്നെ സ്കൂൾ പ്രവർത്തനം ആരംഭിച്ചിരുന്നുവെങ്കിലും ആ വർഷമുണ്ടായ വെള്ളപ്പൊക്കത്തിൽ സ്കൂളിന് സാരമായ കേട് പാട് സംഭവിച്ചതിനെത്തുടർന്നാണ് 1924 -ൽ സ്കൂൾ പുതിയ കെട്ടിടത്തിൽ പ്രവർത്തനം ആരംഭിച്ചത്.
മണ്ണാറശാല മലയാളം സ്കൂൾ, മണ്ണാറശാല വെർണക്കുലർ സ്കൂൾ എന്നീ പേരുകളിലാണ് ആദ്യകാലത്ത് ഈ സ്കൂൾ അറിയപ്പെട്ടിരുന്നത്.
ഇന്ന് കാണുന്ന സ്കൂളിന്റെ കിഴക്കേ ബ്ലോക്ക് അക്കാലത്ത് സംസ്കൃത സ്കൂളായാണ് പ്രവർത്തിച്ചിരുന്നത്.
അതിന് തെക്ക് വശത്ത് ഒരു ആയുർവ്വേദ സ്കൂളും പ്രവർത്തിച്ചിരുന്നു.
എന്നാൽ ഇരുപതാം നൂറ്റാണ്ടിന്റെ പകുതിയോടെ ആയുർവ്വേദ സ്കൂളിന്റെയും സംസ്കൃത സ്കൂളിന്റെയും പ്രവർത്തനം നിലച്ചുപോയി.
അക്കാലത്ത് മലയാളം സ്കൂളിൽ ഒമ്പതാം ക്ലാസ് വരെയുള്ള വിദ്യാർത്ഥികൾക്ക് പഠന സൌകര്യം ഉണ്ടായിരുന്നു.
പിന്നീട് കേരള വിദ്യാഭ്യാസ ചട്ടം പരിഷ്കരിച്ചപ്പോൾ ഇത് മണ്ണാറശാല അപ്പർപ്രൈമറി സ്കൂളായി മാറി.
ഒന്നാം ക്ലാസ് മുതൽ ഏഴാം ക്ലാസ് വരെ പ്രവർത്തിക്കുന്ന പ്രൈമറി സ്കൂളായി ഈ വിദ്യാലയം മാറി.
ഇന്ന് നാല് കെട്ടിടങ്ങളിലായാണ് സ്കൂൾ പ്രവർത്തിക്കുന്നത്.
ലഭ്യമായ വിവരങ്ങളനുസരിച്ച്,  ശ്രീ.പരമേശ്വരൻ നമ്പൂതിരി ആയിരുന്നു 1964 -1992 കാലത്ത് പ്രഥമാധ്യാപകനായിരുന്നത്.
അക്കാലത്ത് തന്നെ 500 -ലധികം വിദ്യാർത്ഥികൾ ഈ സ്കൂളിൽ പഠിച്ചിരുന്നു.
തുടർന്ന് 1997 വരെ ശ്രീമതി.രാധമ്മ ആയിരുന്നു സ്കൂളിന്റെ പ്രഥമാധ്യാപിക.
ഇക്കാലത്ത് ഏകദേശം 20 അധ്യാപകരോളം സേവനം അനുഷ്ഠിച്ചിരുന്നു.
പിന്നീട് പ്രഥമാധ്യാപികയായ ശ്രീമതി ശാന്തമ്മയുടെ കാലത്ത് ചെറിയ തോതിൽ വാഹന സൌകര്യം ഏർപ്പെടുത്തിത്തുടങ്ങി.
1998 -99 കാലത്ത് സ്കൂളിനോട് ചേർന്ന് നഴ്സറി ആരംഭിച്ചു.
1999 -2000 കാലത്ത് സ്വന്തമായി വാഹന സൌകര്യം ഉണ്ടായി.
2000 -2001 അധ്യയന വർഷം മുതൽ ഒന്നാംക്ലാസിൽ ഒരു ഡിവിഷൻ ഇംഗ്ലീഷ് മീഡിയം ആരംഭിച്ചു.
2000 ആണ്ടിന് ശേഷം സ്കൂളിന് വലിയ പുരോഗതിയാണ് ഉണ്ടായത്.
2001 -ൽ ശ്രീ.സുബ്രഹ്മണ്യൻ നമ്പൂതിരി സ്കൂൾ മാനേജരായിരിക്കെ പുതിയ കെട്ടിടത്തിന് തറക്കല്ലിട്ടു.
മണ്ണാറശാല കുടുംബത്തിലെ ശ്രീ. എം.എൻ.നാരായണൻ നമ്പൂതിരിയാണ് പുതിയ കെട്ടിടത്തിന് ശിലാസ്ഥാപനം നടത്തിയത്.
2002 മുതൽ സ്കൂൾ പുതിയ കെട്ടിടത്തിലേക്ക് പ്രവർത്തനം മാറ്റി.
പുതിയ സ്കൂൾ കെട്ടിടം ഉത്ഘാടനം ചെയ്തത് അക്കാലത്തെ സംസ്ഥാന വിദ്യാഭ്യാസ വകുപ്പ് മന്ത്രി ശ്രീ.നാലകത്ത് സൂപ്പി ആയിരുന്നു.
വിശാലമായ രണ്ട് നിലകളിലുള്ള പുതിയ കെട്ടിടത്തിൽ ലൈബ്രറി, ലാബ് സൌകര്യം മുതലായവ ഉൾപ്പെടുന്നു.
സ്കൂളിന് പുറകിലായി വിശാലമായ കളിസ്ഥലം കുട്ടികൾക്കായി ലഭ്യമാണ്.
2002 മുതൽ ശ്രീ.ശങ്കരനാരായണ പിള്ള ആയിരുന്നു സ്കൂൾ പ്രഥമാധ്യാപകൻ.
2006 ആയപ്പോഴേക്കും സ്കൂളിന് സ്വന്തമായി 4 വാഹനങ്ങൾ ഉണ്ടായി.
2006 അവസാനത്തോടെ മണ്ണാറശാല കുടുംബാംഗം കൂടിയായ ശ്രീ.നാഗദാസ് പ്രഥമാധ്യാപകനായി ചുമതലയേറ്റു.
2010 -ൽ സ്കൂളിലെ വിദ്യാർത്ഥികളുടെ എണ്ണം 1200 കവിഞ്ഞു.
35 ഡിവിഷനുകളായി സ്കൂൾ വികസിച്ചതും ഈ കാലത്താണ്.
ഇക്കാലത്ത് അധ്യാപകരുടെ എണ്ണം 37 ആയി.
ശ്രീ.നാഗദാസിന്റെ കാലത്ത്  സ്കൂൾ പാഠ്യ പാഠ്യേതര മേഖലകളിൽ വളരെയേറെ ശ്രദ്ധേയമായ നേട്ടങ്ങളോടെ സംസ്ഥാനത്ത് തന്നെ വളരെ അറിയപ്പെടുന്ന പ്രാഥമിക വിദ്യാലയങ്ങളിൽ ഒന്നായി മാറി.
സൗകര്യങ്ങൾ, പാഠ്യേതര പ്രവർത്തനങ്ങൾ
* വിപുലമായ,അപൂർവമായ പുസ്തകങ്ങൾ ഉള്ള ലൈബ്രറി
* കുറഞ്ഞ നിരക്കിൽ ലഭ്യമാകുന്ന വാഹന സൗകര്യം
* വിശാലമായ സ്കൂൾ ഗ്രൗണ്ട്, കായികാധ്യാപകന്റെ സേവനം
* കലാ കായിക മേളകളിൽ സ്കൂളിന് ആവർത്തിച്ചു ലഭിക്കുന്ന മുൻതൂക്കം
* മണ്ണാറശാല ദേവസ്വം ട്രസ്റ്റിന്റെ ഉത്തരവാദിത്വം, മേൽനോട്ടം
* സജീവമായ പി.റ്റി.
എ പ്രവർത്തനങ്ങൾ, സമർപ്പണത്തോടെ പ്രവർത്തിക്കുന്ന അദ്ധ്യാപകർ
* സംസ്ഥാന സർക്കാരിന്റെ കീഴിലുള്ള എയ്ഡഡ് സ്കൂൾ എന്ന നിലയിൽ വിദ്യാർത്ഥികൾക്ക് ലഭ്യമാകുന്ന നിരവധി ആനുകൂല്യങ്ങൾ, ഫീസ് ഇളവ്, സ്കോളർഷിപ്പുകൾ, ഗ്രാന്റുകൾ മുതലായവ
മണ്ണടി ഇംഗ്ലീഷ് വിലാസം https://ml.wikipedia.org/wiki/Mannadi
9°5′17″N 76°44′22″E ﻿ / ﻿ 9.08806°N 76.73944°E ﻿ / 9.08806; 76.73944 കേരളത്തിൽ പത്തനംതിട്ട ജില്ലയിലെ അടൂർ താലൂക്കിലുള്ള കടമ്പനാടു പഞ്ചായത്തിലെ ഒരു ഗ്രാമമാണ് മണ്ണടി .
ഏറ്റവും അടുത്തുള്ള വിമാനത്താവളം തിരുവനന്തപുരം അന്താരാഷ്ട്ര വിമാനത്താവളം (87 കി.മീ.).
ചരിത്രപ്രാധാന്യം വേലുത്തമ്പി ദളവ മ്യൂസിയം, മണ്ണടി
കേരളചരിത്രത്തിലെ ഒരു പ്രധാനസംഭവം അരങ്ങേറിയ സ്ഥലമാണ് മണ്ണടി.
ധീരദേശാഭിമാനി വേലുത്തമ്പി ദളവ ബ്രിട്ടീഷ്‌ സാമ്രാജ്യത്തിനു പിടികൊടുക്കാതെ ജീവത്യാഗം ചെയ്തത് മണ്ണടി ക്ഷേത്രത്തിനു സമീപമുള്ള  ചേന്ദമംഗലം മഠത്തിൽ വെച്ചാണ്.
അതിനാൽ തീർഥാടന കേന്ദ്രം എന്നതിലുപരി ചരിത്ര സ്മാരകം എന്ന നിലയിലും മണ്ണടി ക്ഷേത്രം ശ്രദ്ധേയമാണ് മണ്ണടിയിൽ പ്രസിദ്ധമായ വേലുത്തമ്പി ദളവ മ്യൂസിയം സ്ഥിതി ചെയ്യുന്നു ഈ മ്യൂസിയത്തിൽ സമീപമുള്ള കല്ലടയാറ്റിൽ നിന്നും മണലുവാരുന്നവർക്ക് ലഭിച്ച അഞ്ഞൂറിലധികം വർഷം പഴക്കമുള്ള ബുദ്ധപ്രതിമ സൂക്ഷിച്ചിരിക്കുന്നു ഇത് മ്യൂസിയത്തിന്റെ പ്രധാന ആകർഷണമാണ് പേരിനു പിന്നിൽ
മണ്ണടിയിൽ മംഗലത്തു പണിക്കർ എന്നൊരു നായർ കുടുംബമുണ്ടായിരുന്നു.
വാക്കുവഞ്ഞിപ്പുഴപ്പണ്ടാരത്തിൽ മണ്ണടിദേശത്തിന്റെ അധിപനായിരുന്ന കാലത്ത് അവിടത്തെ വകയായി ഒരു ചെറിയ സൈന്യശേഖരമുണ്ടായിരുന്നു.
ആ സൈനികന്മാരെ ആയോധനവിദ്യ അഭ്യസിപ്പിക്കുകയും സൈന്യത്തിന്റെ ആധിപത്യം വഹിക്കുകയും ചെയ്തിരുന്നത് മംഗലത്തു കുടുംബത്തെ കാർന്നവരായിരുന്നു.
ഒരു ദിവസം കൃ‌ഷിയിറക്കുന്നതിനു കാടു വെട്ടിത്തെളിക്കാനായി ചില പുലയർ മംഗലത്തു പണിക്കരുടെ ഭവനത്തിനു സമീപം ഒരു കാട്ടിൽ വന്നുചേർന്നു.
അവരുടെ കൂട്ടത്തിലുണ്ടായിരുന്ന ഒരു പുലക്കള്ളി (പുലയസ്ത്രീ) അവിടെക്കണ്ട ഒരു കല്ലിന്മേൽ മൂർച്ച കൂട്ടാൻ തന്റെ അരിവാൾ തേച്ചപ്പോൾ ആ കല്ലിൽനിന്നു രക്തം പ്രവഹിച്ചു.
അത് കണ്ട് ഭയവിഹ്വലയായി ആ സ്ത്രീ കല്ലിൽ മണ്ണുവാരി അടിച്ചതിനാലാണ് ആ സ്ഥലത്തിനു "മണ്ണടി" എന്നു പേരു സിദ്ധിച്ചതെന്നു ജനങ്ങൾ പറയുന്നു.
മണ്ണടിക്കാവിന്റെ ഉത്ഭവവും ഈ സംഭവമാണ്.
മണ്ണടി എന്ന പേരിനു പിന്നിൽ ബുദ്ധമത പാരമ്പര്യെത്തെ കാണാം കല്ലടയാറിന്റെ തീരത്തുള്ള ഈ പ്രദേശത്ത് ബൗദ്ധ അനുഷ്ടാനങ്ങൾ ഇന്നും കാണാം മൺഫലകങ്ങളിൽ പാദ രൂപങ്ങൾ പതിപ്പിച്ച് അടിയാരാധന നടത്തിയിരുന്നവരാണ് ഹീനയാന തേരാ വാദ ബുദ്ധമത വിഭാഗക്കാരുടെ പാരമ്പര്യത്തിൽ നിന്നുമാണ് മണ്ണടി എന്നെ നാമമുണ്ടായത് പല പുരാതന കുടുംബ നാമങ്ങളും മണ്ണടി എന്നു കാണാവുന്നതാണ് പത്തനംതിട്ടയിൽ തന്നെ മണ്ണടിശ്ശാല എന്നു മറ്റൊരു സ്ഥല നാമവും ഇത്തരത്തിൽ ബൗദ്ധ മണ്ണടി ബന്ധം ഉള്ളതായി കരുതുന്നു കല്ലട നദി ജലമാർഗ്ഗത്തിലൂടെ ഇവിടം സന്ദർശിച്ച മഹാനായ അശോക മന്നന്റെ അടികൾ പതിഞ്ഞ നാട് എന്നനിലയിലോ മന്നന്റെ അടി ഫലകം സൂക്ഷിച്ച നാട് എന്ന നിലയിലോ മന്നടി എന്നു വന്നനാമമാണ് മണ്ണടിയായത് എന്ന് ചരിത്രകാരനായ ഡോ .
എസ് അജയ് ശേഖർ നിരീക്ഷിക്കുന്നു പ്രധാന ആകർഷണങ്ങൾ വേലുത്തമ്പി ദളവാ സ്മാരകം
മണ്ണടി ക്ഷേത്രം, കല്ലുമാടം, കന്നിമല, അരവയക്കൽചാണി ഗുഹ അവലംബം ↑ മലയാള മനോരമ തൊഴിൽ വീഥി സപ്ലിമെന്റ് 2011 മാർച്ച്‌ 05 ↑ രചന:കൊട്ടാരത്തിൽ ശങ്കുണ്ണിയുടെ ഐതിഹ്യമാല
മണ്ണന്തല ഇംഗ്ലീഷ് വിലാസം https://ml.wikipedia.org/wiki/Mannanthala
കേരളത്തിലെ തിരുവനന്തപുരം ജില്ലയിലെ ഒരു നഗരപ്രാന്തമാണ് മണ്ണന്തല .
ഇത് തിരുവനന്തപുരത്തുനിന്ന് കോട്ടയത്തിന് പോകുന്ന വഴിയില് നാലാഞ്ചിറ കഴിഞ്ഞ് അടുത്ത കവലയാണ്.
കേരളാദിത്യപുരം ഇവിടെനിന്ന് ഒരു കിലോമീറ്റര് അകലെയാണ്.
നഗരത്തിൽനിന്ന് ഇവിടേയ്ക്ക് കെഎസ്ആർടിസി ബസ്സുകൾ ഉണ്ട്.
ഏറ്റവും അടുത്തുള്ള വിമാനത്താവളം തിരുവനന്തപുരം ഇന്റർനാഷണൽ എയർപോർട്ടാണ് .
ഇവിടെയുള്ള പ്രധാനപ്പെട്ട സ്ഥാപനങ്ങൾ ആനന്ദവിലാസം ദേവീക്ഷേത്രം ഗവൺമെന്റ് പ്രസ്സ് വയമ്പച്ചിറ കുളം ഗവൺമെന്റ് ഹൈസ്ക്കുൾ മാർഇവാനിയോസ് കോളേജ് മാർബസേലിയോസ് കോളേജ് അവലംബങ്ങൾ പുറത്തേക്കള്ള കണ്ണികൾ About Mannanthala
മണ്ണാംകോണം ക്ഷേത്രം
മണ്ണാംകോണം ശ്രീ ഭഗവതി ക്ഷേത്രം ( ഇംഗ്ലീഷ് : Mannamkonam Sree Bhagavathy temple ) തിരുവനന്തപുരം ജില്ലയിലെ അതിപുരാതനവും ചരിത്ര പ്രസിദ്ധവുമായ  ഒരു ക്ഷേത്രമാണ്.
ശ്രീ ദുർഗ്ഗ ദേവിയാണ്  ഇവിടുത്തെ പ്രധാന പ്രതിഷ്ഠ.
തിരുവനന്തപുരം ജില്ലയിലെ  മലയോര  പട്ടണമായ നെടുമങ്ങാടിനു  സമീപം  വാളിക്കോട് -കായ്പ്പാടി  റോഡിൽ തോട്ടുമുക്ക്, മണ്ണാംകോണം എന്ന  ഗ്രാമത്തിലാണ് ഈ  ക്ഷേത്രം നിലകൊള്ളുന്നത്.
ആൽ , പന , കൂവളം തുടങ്ങിയ വൃക്ഷങ്ങളുടെ സാന്നിദ്ധ്യവും പ്രകൃതി രമണീയമായ അന്തരീക്ഷവും  ഈ ക്ഷേത്രത്തിൻറെ പ്രത്യേകത ആണ്.
ക്ഷേത്രത്തിനു  ഏതാണ്ട് മൂന്ന് നൂറ്റാണ്ടിൽ അതികം പഴക്കം ഉള്ളതായും ആദ്യ  കാലങ്ങളിൽ ദേവിയെ കലമാനിൻ കൊമ്പിൽ ആരാധിച്ചു  പോന്നിരുന്നതായും പറയപ്പെടുന്നു.
പിന്നീട് ഇവിടുത്തെ ഭക്ത ജനങ്ങൾ തെക്കതു പണിതു പീഠ പ്രതിഷ്ഠ നടത്തുകയായിരുന്നു.
പിൽക്കാലത്തു പുനരുദ്ധാരണ പ്രവർത്തനങ്ങളും വിഗ്രഹ  പ്രതിഷ്ഠയും നടക്കുകയുണ്ടായി .
മീന മാസത്തിലെ കാർത്തിക മഹോത്സവം ആണ് ഇവിടുത്തെ പ്രധാന ഉത്സവം.
പണ്ട് കാലങ്ങളിൽ ഉത്സവത്തിൻറെ ഭാഗമായി ചാറ്റുപാട്ടും നടന്നു പോന്നിരുന്നു.
ഗണപതി , ഭദ്രകാളി ,മാടൻ തമ്പുരാൻ, യക്ഷിയമ്മ, നാഗരാജാവ് എന്നീ ദേവതകളുടെ ഉപദേവതാ പ്രതിഷ്ഠയും ഇവിടെയുണ്ട്.
മലയാള മാസം ഒന്നാം തീയതി രാവിലെയും വൈകിട്ടും ,ചൊവ്വ -വെള്ളി ദിവസങ്ങളിൽ വൈകുന്നേരവും,വൃശ്ചിക മാസത്തിലെ മണ്ഡല ചിറപ്പ് മഹോത്സവം ,ഓണം ,പൂജ വെയ്പ്പ് തുടങ്ങി മറ്റു ഹിന്ദു വിശിഷ്ട ദിവസങ്ങളിലുള്ള  പൂജകൾക്കും  പുറമെ ആയില്യം നക്ഷത്രങ്ങളിൽ രാവിലെ ആയില്യം പൂജയും ഇവിടെ നടന്നു വരുന്നു .
മീന മാസത്തിൽ കാർത്തിക നക്ഷത്രത്തിൽ സമാപിക്കും വിധം മൂന്ന് ദിവസങ്ങളിലായാണ് ഇവിടെ ഉത്സവം നടന്നു വരുന്നത് .
നേർച്ച പൊങ്കാല
ക്ഷേത്രത്തിലെ പ്രധാന വഴിപാടുകളിൽ ഒന്നാണ് നേർച്ച പൊങ്കാല.
എല്ലാ മലയാള മാസം ഒന്നാം തീയതികളിലും മറ്റു പൂജാ ദിവസങ്ങളിലും പൊങ്കാല വഴിപാട് നടത്താൻ സൗകര്യം ഉണ്ടെങ്കിലും ഉത്സവത്തോടനുബന്ധിച്ചു മീന മാസത്തിലെ കാർത്തിക നക്ഷത്രത്തിൽ ആണ് പ്രധാനമായും നേർച്ച പൊങ്കാല നടന്നു വരുന്നത്.
അന്നേ ദിവസം നിരവധി ഭക്തർ പൊങ്കാല അർപ്പിക്കാനായി ക്ഷേത്രത്തിൽ എത്തുന്നു.
ക്ഷേത്രത്തിൽ എത്താനുള്ള വഴി
കേരളത്തിലെ തിരുവനന്തപുരം ജില്ലയിലെ നെടുമങ്ങാട് ,വാളിക്കോട്‌-കായ്പ്പാടി റോഡിലെ തോട്ടുമുക്ക് ജംഗ്ഷനിൽ നിന്ന് ഏതാണ്ട്  അര  കിലോമീറ്റർ മാറിയാണ് ക്ഷേത്രം സ്ഥിതിചെയ്യുന്നത്.
തിരുവനന്തപുരം  റെയിൽവേ സ്റ്റേഷനിൽ നിന്നും ക്ഷേത്രത്തിലേക്ക് എത്താൻ ഏതാണ്ട് 20  കിലോമീറ്റർ മാത്രമാണുള്ളത് .
തിരുവനന്തപുരത്തു നിന്നും തെങ്കാശി സംസ്ഥാന പാതയിലൂടെ വാളിക്കോടു  ജംഗ്ഷൻ വഴിയും ,കരകുളം കെൽട്രോൺ ജംഗ്ഷനിൽ നിന്നും കിഴക്കേല റോഡ് വഴിയും ക്ഷേത്രത്തിൽ എത്താൻ കഴിയും.
മണ്ണടി ദേവി ക്ഷേത്രം
പത്തനംതിട്ട ജില്ലയിൽ ഏനാത്തിനടുത്തായി സ്ഥിതി ചെയ്യുന്ന അതിപുരാതനമായ മണ്ണടി പഴയ കാവ് ക്ഷേത്രം കേരളത്തിലെ പ്രധാന ഭദ്രകാളീ ക്ഷേത്രങ്ങളിൽ ഒന്നാണ്.
കൊട്ടാരത്തിൽ ശങ്കുണ്ണി ഐതിഹ്യമാലയിൽ പ്രദിപാദിച്ചിട്ടുള്ള ഈ ക്ഷേത്രം സ്വയംഭൂവായ പ്രതിഷ്ടയ്ക്ക് പ്രസിദ്ധമാണ്.
വെളിച്ചപ്പാടിനു പകരമായി ഈ ക്ഷേത്രത്തിലുണ്ടായിരുന്ന കാമ്പിത്താന്മാരുടെ ഐതിഹ്യങ്ങളും പ്രസിദ്ധമാണ്.
സ്വയംഭൂവായ പ്രതിഷ്ടയാണ് ഈ ക്ഷേത്രത്തിൻറെ ഏറ്റവും വലിയ പ്രത്യേകതകളിലൊന്ന്.
കൂടാതെ മേൽക്കൂരയില്ലാത്ത ഗർഭഗൃഹവും പഞ്ചലോഹനിർമ്മിതമായ ശ്രീകോവിലും ഈ ക്ഷേത്രത്തെ വേറിട്ട്‌ നിർത്തുന്നു.
അനന്യസാധാരണമായി ഇവിടുത്തെ കാവിൻറെ അവശിഷ്ടങ്ങൾ ഇപ്പോഴും നിലനിൽക്കുന്നു.
പ്രദക്ഷിണവഴി ചുറ്റുന്ന രീതിയാലാണ് കാവ്.
പ്രധാന അമ്പലം കൂടാതെ പടിഞ്ഞറെക്കാവ് എന്ന ക്ഷേത്രവും അനുബന്ധമായി സ്ഥിതി ചെയ്യുന്നു.
സ്വയംഭൂ പ്രതിഷ്ടയിൽ മലരും പാലും പഴവും അല്ലാതെ മറ്റൊന്നും നിവേദിക്കാറില്ല.
മറ്റു നിവേദ്യങ്ങലും സാധാരണ പൂജകളും പടിഞ്ഞാറെക്കാവിലാണ് നടത്തുന്നത്.
എല്ലാ ഭദ്രകാളീക്ഷേത്രങ്ങലിലുംഎന്നപോലെ യക്ഷിയമ്മയുടെ പ്രതിഷ്ഠയും ഇവിടെ കാണാം.
വർഷത്തിലൊരിക്കൽ കുംഭമാസം നടത്തുന്ന ഉച്ചബലിയാണ് ഇവിത്തെ പ്രധാന ആഘോഷം.
അന്ന് ദേവിയുടെ സ്വർണ്ണത്തലമുടികൊണ്ട് മുടിപ്പേച്ച് നടത്താറുണ്ട്‌.
കാമ്പിത്താൻ
മണ്ണടിക്കാവിലെ വെളിച്ചപ്പാടിനെ വിളിക്കുന്ന പേരാണ് കാമ്പിത്താൻ.
അസാധാരണമായ ദിവ്യശക്തി കാമ്പിത്താനുണ്ടെന്നു കരുതിപ്പോരുന്നു എന്നാൽ ഇതുവരെ രണ്ടു കാമ്പിത്താന്മാരെ ഈ ക്ഷേത്രത്തിൽ ഉണ്ടായിട്ടുള്ളൂ.
കാമ്പിത്താൻവഴി ദേവി ഭക്തരോട് സംവദിക്കുന്നു എന്ന് വിശ്വസിച്ചുപോരുന്നു.
പടിഞ്ഞാറെക്കവിൽ ഇന്നും കാമ്പിത്താൻറെ വാളും ചിലമ്പും സൂക്ഷിച്ചുവെച്ചിരിക്കുന്നു.
ആദ്യത്തെ കാമ്പിത്താൻ ഇവ കല്ലടയാറ്റിൽനിന്ന് വീണ്ടെടുത്തതാണ.
ചരിത്രപുരുഷനായ വേലുത്തമ്പിദളവ ഈ ക്ഷേത്രത്തിന് മുന്നിൽ നിന്നാണ്  ആത്മഹത്യ ചെയ്തതു എന്ന് മറ്റൊരു വിശ്വാസം.
മാനസിക പ്രശ്നങ്ങളും വിഷദംശനവുമായി ഇവിടെ എത്തിയിരുന്ന അനേകം രോഗികളെ സുഖപ്പെടുത്തിയ അത്ഭുതകഥകളുമുണ്ട് ഈ ക്ഷേത്രത്തിനു പറയാൻ.
മണ്ണടി എന്ന പേരുതന്നെ ക്ഷേത്രവുമായി ബന്ധപ്പെട്ടതാണ്.
നിലവിൽ ക്ഷേത്രം നിൽക്കുന്ന കാവിൽ പുല്ല് അറക്കുവനായി പോയ സ്ത്രീകളിൽ ഒരുവൾ തൻറെ അരിവാളിന് മൂർച്ച കൂട്ടുവാനായി അവിടെ കണ്ട ഒരു ശിലയിൽ ഉരച്ചപ്പോൾ ആ ശിലയിൽനിന്നും രക്തം പ്രവഹിച്ചു.
ഇത് കണ്ട് അലറിവിളിച്ചത്‌ കേട്ട് സമീപവാസികൾ ഓടിയെത്തി.
അതിൽ ഒരാൾ മണ്ണ് വാരി അടിക്കാൻ പറയുകയും അങ്ങനെ ചെയ്തപ്പോൾ രക്തപ്രവാഹം നിലക്കുകയും ചെയ്തു.
അങ്ങനെ മണ്ണ് വാരി അടിച്ച സ്ഥലത്തിന് മണ്ണടി എന്ന് പേരുണ്ടായി.
സംഭവം അറിഞ്ഞെത്തിയ പേരകത്തു പോറ്റി ഇത് സ്വയംഭൂവായ ദേവിബിംബമാണെന്നു ഇതിന് നിവേദ്യം കൊടുക്കണമെന്നും നിവേദ്യത്തിന് ആവശ്യമായ മലരും പഴവും കൊണ്ടുവരാൻ നിർദ്ദേശിക്കുകയും ചെയ്തു.
ഈ സമയം ഒരു വെളിച്ചപ്പാട് ഉറഞ്ഞുതുള്ളി എത്തുകയും ഇത് സ്വയംഭൂവായ ഭദ്രകാളി ബിംബമാണെന്നു പറയുകയും ചെയ്തു.
ഇയാൾ തുള്ളി ഉറഞ്ഞു പറയുന്ന കാര്യങ്ങൾ ഫലിക്കുകയും അത്ഭുതപരീക്ഷണങ്ങൾ കാണിക്കുകയും ചെയ്തപ്പോൾ ആൾക്കാർക്ക് ഇയാളിലുള്ള ഭയ, ഭക്തി, വിശ്വാസവും വർധിച്ചു.
ദിവ്യനായ ഈ വെളിച്ചപ്പാടിനെ ഭഗവതിയുടെ പ്രതിപുരുഷനായ കാമ്പിത്താനായി വാഴിച്ചു.
ദിവ്യനായ ഇദ്ദേഹത്തിൻറെ അരുളപ്പാട് കേൾക്കുവാൻ ധാരാളം ആളുകൾ മണ്ണടിയിൽ എത്തിയിരുന്നു.
ഇതറിഞ്ഞ് സന്തതികൾ ഇല്ലാതിരുന്ന കായംകുളം രാജാവ് മണ്ണടിക്കാവിൽ എത്തുകയും നിർദ്ദേശപ്രകാരം ഭജനം പാർക്കുകയും സങ്കടനികാമ്പിത്താൻറെവൃത്തി ഉണ്ടാകുകയും ചെയ്തു.
രാജാവ് പ്രത്യുപകാരമായി ഭഗവതിക്ക് അതിവിശിഷ്ടമായ സ്സ്വർണമുടി കാമ്പിത്താൻറെ സാനിദ്ധത്തിൽ നടക്കുവെക്കുകയും ചെയ്തു.
അത്ഭുതസിദ്ധി തെളിയിച്ച മധുര വാണിരുന്ന പാണ്ഡ്യരാജാവ് സ്വർണ വാളും ചിലമ്പും നൽകി.
ആദ്യ കാമ്പിത്താൻ തൻറെ ദിവ്യദ്രിഷ്ടിയിൽ ഒളിപ്പിച്ചു വെച്ചിരുന്ന വാളും ചിലമ്പും അദ്ദേഹത്തിൻറെ കാലശേഷം രണ്ടാമതായി എത്തിയ കാമ്പിത്താൻ തൻറെ ദിവ്യ ശക്തിയാൽ പറക്കടവിൽ നിന്നും കണ്ടെടുത്തു.
ഭക്തജനങ്ങൾക്ക് അനുഗ്രഹം കൊടുക്കുന്ന വേളയിൽ ഈ വാളും ചിലമ്പും ധരിച്ചിരുന്നു.
അക്കാലത്ത് തിരുവനന്തപുരം പത്മനാഭസ്വാമിക്ഷേത്രത്തിലെ തിരുവാഭരണങ്ങൾ മോഷണം പോവുകയും കണ്ടെത്താൻ കഴിയാതെ വന്നപ്പോൾ മഹാരാജാവ് രണ്ടുപേരെ ഭഗവതിയുടെ അരുളപ്പാട് കേൾക്കുവാനായി മണ്ണടിക്കാവിലേക്ക് അയച്ചു.
കാമ്പിത്താൻറെ അരുളപ്പാട് പ്രകാരമുള്ള അന്വേഷണത്തിൽ തിരുവാഭരണങ്ങൾ തിരികെ ലഭിക്കുകയും ഇതിന് പ്രത്യുപകാരമായി മഹാരാജാവ് പട്ടാഴി ദേശം കാമ്പിത്താന് കരമൊഴിവായി പതിച്ചു നൽകുകയും ചെയ്തതായി കൊട്ടാരത്തിലെ ശങ്കുണ്ണിയുടെ ഐതിഹ്യമാലയിൽ കൊടുത്തിരിക്കുന്നത്‌ പ്രസ്താവ്യമാണ്
ഈ സമയം ഇളയടത്ത് രാജാവും പീകത്ത് പോറ്റിയും കരക്കാരും ചേർന്ന് ശ്രീകോവിൽ നടപ്പന്തൽ പാട്ടമ്പലം പൂപ്പടക്കൊട്ടിൽ എന്നിവ നിർമിച്ചു.
വർഷാവർഷം കുംഭമാസം ക്ഷേത്രോത്സവം ഉച്ചബലി എന്ന പേരിൽ ആഘോഷിച്ചുപോന്നു.
മണ്ണത്തൂർ
9°51′0″N 76°34′0″E ﻿ / ﻿ 9.85000°N 76.56667°E ﻿ / 9.85000; 76.56667
എറണാകുളം ജില്ലയിലെ മൂവാറ്റുപുഴ താലൂക്കിലെ ഒരു ഗ്രാമമാണ് മണ്ണത്തൂർ .
തിരുമാറാടി ഗ്രാമപഞ്ചായത്തിന്റെ കിഴക്ക്ഭാഗത്താണ് മണ്ണത്തൂർ സ്ഥിതിചെയ്യുന്നത്.
പി.പി. എസ്തോസ് , ടി.എം. ജേക്കബ് , ശ്രീമതി മേരി സിറിയക് എന്നിങ്ങനെ പ്രശസ്തരായ പലരും ജനിച്ചതിവിടെയാണ്.
ആ പ്രദേശത്തെ ഒരു പ്രധാന  യാക്കോബായ സിറിയക് ദേവാലയമായ സെന്റ് ജോർജ്ജ് പള്ളി സ്ഥിതി ചെയ്യുന്നത് മണ്ണത്തൂർ ഗ്രാമത്തിലാണ്.
മണ്ണാമ്മൂല
ഇന്ത്യൻ സംസ്ഥാനമായ കേരളത്തിലെ തിരുവനന്തപുരത്തിന്റെ (തിരുവനന്തപുരം) വടക്ക് കിഴക്ക് ഭാഗത്ത്, വട്ടിയൂർക്കാവിലേക്കുള്ള വഴിയിൽ പേരൂർക്കടയ്ക്കടുത്തുള്ള ഒരു റെസിഡൻഷ്യൽ പ്രദേശമാണ് മണ്ണാമ്മൂല .
ഒരു വിദൂര ഗ്രാമമായിരുന്ന മണ്ണാമ്മൂല, കഴിഞ്ഞ ദശകത്തിൽ നിരവധി റെസിഡൻഷ്യൽ കോളനികൾ സ്ഥാപിച്ച് ദ്രുതഗതിയിലുള്ള വികസനം കൈവരിച്ചു.
വട്ടിയൂർക്കാവിലേക്കുള്ള യാത്രാമധ്യേ മണ്ണാമ്മൂല പാലത്തിലൂടെ കടന്നുപോകുന്ന കിള്ളി നദിയാൽ അടയാളപ്പെടുത്തിയ ഒരു അതിർത്തി മണ്ണാമ്മൂല യ്ക്ക് ഉണ്ട്.
മേലത്തുമേലെ, മണികണ്ഠേശ്വരം, തൊഴുവൻകോട്, ഊളമ്പാറ തുടങ്ങിയവയാണ് മണ്ണാമ്മൂലയുടെ സമീപപ്രദേശങ്ങളിലെ മറ്റ് പ്രദേശങ്ങൾ.
ഈ പ്രദേശം തിരുവനന്തപുരം കോർപ്പറേഷന്റെ പേരൂർക്കട വാർഡിന്റെ ഭാഗമാണ്, തിരഞ്ഞെടുക്കപ്പെട്ട വാർഡ് മെമ്പർ ശ്രീമതി. പി.ജമീല ശ്രീധരൻ.
"മണ്ണൻ", "മൂല" എന്നീ രണ്ട് പദങ്ങളിൽ നിന്നാണ് മണ്ണാമ്മൂല എന്ന പേര് വന്നത്.
സ്ഥലത്തിന്റെ പേരിൽ മാത്രമാണ് ഇപ്പോൾ അലക്കുകാരുള്ളത്.
ഇടക്കുളം എന്നാണ് ഇതിന്റെ പഴയ പേര്.
കോൺകോർഡിയ സ്കൂൾ, സെൻട്രൽ ഗവൺമെന്റ് എംപ്ലോയീസ് ക്വാർട്ടേഴ്സ്, ശുഭാനന്ദ ആശ്രമം തുടങ്ങിയവയാണ് മണ്ണാമ്മൂല യിലെ പ്രമുഖ സ്ഥാപനങ്ങൾ.
മണ്ണാമ്മൂലയുടെ ഏറ്റവും അടുത്തുള്ള പ്രദേശമായ പേരൂർക്കടയ്ക്കടുത്തുള്ള കുടപ്പനക്കുന്നിൽ പുതിയ സിവിൽ സ്റ്റേഷൻ സ്ഥാപിച്ചതോടെ ഈ പ്രദേശം നഗരവൽക്കരണം അതിവേഗം ഉയർന്നു.
അടുത്തിടെ ഏതാനും കടകളും ഷോപ്പിംഗ് കോംപ്ലക്സുകളും ഈ സ്ഥലത്ത് സ്ഥാപിച്ചു.
എസ്ബിഐയുടെ ഒരു എടിഎം കൗണ്ടറും രണ്ട് മെഡിക്കൽ ഷോപ്പുകളും നിരവധി പ്രൊവിഷൻ, യൂട്ടിലിറ്റി ഷോപ്പുകളും പ്രവർത്തിക്കുന്നുണ്ട്.